উধাও প্রাথমিকের টেট পরীক্ষার এক বস্তা প্রশ্নপত্র।  ফলে টেটের প্রশ্ন ফাঁসের আশঙ্কা দেখা দিয়েছে। গতকালই এই ঘটনা প্রকাশ্যে আসে । প্রশ্নপত্র বিলির সময়েই এই ঘটনা বলে মনে করা হচ্ছে।
 ওয়েব ডেস্ক: উধাও প্রাথমিকের টেট পরীক্ষার এক বস্তা প্রশ্নপত্র।  ফলে টেটের প্রশ্ন ফাঁসের আশঙ্কা দেখা দিয়েছে। গতকালই এই ঘটনা প্রকাশ্যে আসে । প্রশ্নপত্র বিলির সময়েই এই ঘটনা বলে মনে করা হচ্ছে। ডাক ও তার বিভাগের মাধ্যমে প্রশ্ন বিলি হচ্ছিল। একটি বাস যাচ্ছিল হুগলিতে । ডানকুনি ও বালির মাঝে হঠাতই নজরে আসে বাসের পিছনের কাচ ভাঙা। বাসটিকে ফেরত আনা হয় মধ্যশিক্ষা পর্ষদের দফতরে। দেখা যায় এক বস্তা প্রশ্ন নেই। কীভাবে এক বস্তা প্রশ্ন উধাও হয়ে গেল তা নিয়ে ধন্দে প্রশাসন। আগামি তিরিশ তারিখ রাজ্যে প্রাথমিক শিক্ষা পর্ষদের টেট পরীক্ষা। চব্বিশ ঘণ্টায় এই সম্প্রচারের পর সক্রিয় হয় রাজ্য প্রশাসন। এই বিষয়ে আজ সকালে বৈঠক ডেকেছেন শিক্ষামন্ত্রী। শুক্রবার টেট পরীক্ষার প্রশ্ন পত্র ফাঁসের ঘটনায় রাজ্যের শিক্ষামন্ত্রী পার্থ চট্টোপাধ্যায়ের পদত্যাগের দাবি জানান বহরমপুরের সাংসদ অধীর রঞ্জন চৌধুরী।